Autopesu ei ole nii lihtne, et võtad nuustiku ja autošampooni kätte ning auto saab puhtaks. Siinkohal tuleb pöörata väga paljudele erinevatele nüanssidele, et auto värvikiht ei saaks kahjustada või salongi sisepinnad ära ei rikutaks. Kõikidest nendest põhitõdesest ja reeglitest lähtume ka meie igapäevatöödes, et kliendi autol ei tekiks kahjustusi värvikihile ning salong oleks suurepäraselt puhas.
Auto välipesu puhul kehtivad järgmised reeglid:
- Autolt mustuse eemaldamine ei alga šampoonist ja nuustikust. Kui auto välipesu tähendab füüsilise kontakti loomist, tuleb teostada eelnevalt põhjalik mustuse eemaldamine, et liivaterad jms mustus svammi või pesukinda ja auto värvikihi vahele ei jääks.
- Suure mustuse eemaldamine algab sellisel juhul leotuspesu ja pigieemaldusega ning šampoonpesu alguseks on pinnad juba sisuliselt puhtad.
- Šampoonpesu ajal loputatakse svamm või pesukinnas tihedalt eraldi anumas, et vältida võimaliku mustusega värvipinna kahjustamist.
- Iga pesutsükli vahel loputatakse auto pind põhjalikult.
- Püsivaha peale kandmine toimub ainult põhjalikult kuivatatud autole detailide kaupa. Samuti eeldab püsivaha põhjalikku ning korralikku poleerimist, et saavutada maksimaalne tulemus.